Diari Oficial de la Generalitat Valenciana


Sumari del DOGV 168, del 08-06-1984 (1984/803029)

ORDRE de la Conselleria d'Economia i Hisenda, de 15 de maig de 1984, per la qual s'acorda l'adquisició, per la Generalitat Valenciana, de part de l'edifici situat en la ciutat de València, plaça del País Valencià, núm. 6, amb façana també al carrer de Sant Vicent, núm. 33.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   168

Data del DOGV
:   08-06-1984

Secció del DOGV
:   ALTRES DISPOSICIONS

Número del document
:   1984/803029


Data del document
:   15-05-1984

Organisme emissor
:   Conselleria d'Economia i Hisenda

Tipus de document
:   Ordre

Ordre de la Conselleria d'Economía i Hisenda, de 15 de maig de 1984, per la qual s'acorda l'adquisició per la Generalitat Valenciana, de part de l'edifici situat en la ciutat de València, Plaça del Pais Valencià, núm. 6, amb façana també al carrer de Sant Vicent, núm. 33.  
La transferència de competències de l'Administració Central a la Generalitat Valenciana implica la necessitat de més dependències on les esmentades competències puguen ser exercides amb la màxima eficàcia i promptitud, requisits fonamentals per a poder assentar les bases d'una administració autonòmica i evidenciar-ne els avantatges.   
Aquestes raons, unides al fet que econòmicament és més rendible i avantatjós adquirir en propietat i no en arrendament els locals on puguen efectuar-se els treballs administratius, aconsellen la compra del immoble situat en la plaça del País Valencià, núm. 6, amb façana també al carrer de Sant Vicent, núm. 33.   
Per això, segons que disposa l'article 9.1 del Decret 46/1983, de 18 d'abril, pel qual s'aproven les normes provisionals per a l'administració, defensa, conservació del Patrimoni de la Generalitat Valenciana, en relació amb els articles 55 de la Llei de Patrimoni de l'Estat i 106 del seu reglament, i amb la prèvia valoració tècnica oportuna i els informes de la Secció de Patrimoni i de la Intervenció General,   
ORDENE:   
Article 1.r  
S'acorda l'adquisició a títol onerós i per contractació directa del immoble situat a València, plaça del País Valencià, núm. 6, amb façana al carrer de Sant Vicent, núm. 33, les característiques del qual s'expressen a continuació:   
-Planta soterrani, de 388 m2 construïts/335 d'útils  
-Planta baixa, de 355 m2 construïts/295 d'útils  
-Planta entresol, de 355 m2 construïts/305 d'útils  
-Planta principal, de 355 m2 construïts/315 d'útils,  
-Planta primera, de 165 m2 construïts/150 d'útils  
-Planta segona, de 165 m2 construïts/150 d'útils  
-Planta tercera, de 165 m2 construïts/150 d'útils  
-Planta quarta, de 165 m2 construïts/150 d'útils que fan un total de metres quadrats construïts de 2.113 aproximadament, 1.850 dels quals són útils.   
L'immoble susdit és a hores d'ara propietat dels Srs. Tomas, Ferran, Empar i Maria Lourdes March i Ferrer, als quals pertany per herència de la seua mare, pendent de liquidació dels drets hereditaris i d'inscripció al seu nom al Registre de la Propietat. Està inscrit al Registre de la Propietat de València, districte d'Orient, al tom quaranta-dos, llibre quart del Districte de Sant Vicent, foli cent seixanta-u, finca tres-centes vint-i-cinc, inscripció segona. Segons certificat del Registre, apareix lliure de càrregues.   
Article 2.n   
La compra es formalitzarà necessàriament en escriptura pública pel preu de 855.498.823 pessetes (cent milions de pessetes), dels quals seran abonats al venedor en l'acte esmentat 25.856.084 pessetes (trenta milions de pessetes), i la resta serà abonada en el moment en què l'escriptura siga inscrita al Registre de la Propietat, havent abonat els impostos corresponents a la successió hereditària. Les despeses de la compra esmentada seran satisfetes per les parts segons la Llei.   
Article 3.r  
La Secció del Patrimoni de la Conselleria d'Economia i Hisenda realitzarà els tràmits necessaris per a fer efectives les disposicions d'aquesta Ordre.   
València, a 15 de maig de 1984.   
El Conseller d'Economia i Hisenda,  
ANTONI BIRLANGA I CASANOVA